നിപ ഉറവിടം കണ്ടെത്താന് മുന്നൂരിന് പരിസരത്തെ വവ്വാലുകളെ വലവിരിച്ച് പിടിച്ച് നിരീക്ഷിക്കും കോഴിക്കോട്: ചാത്തമംഗലത്ത് റിപ്പോര്ട്ട് ചെയ്ത നിപയുടെ ഉറവിടം കണ്ടെത്താനുളള പരിശോധന ഊര്ജ്ജിതമാക്കി. മൃഗ സംരക്ഷണ വകുപ്പിനൊപ്പം പൂനൈ എന് ഐ വി യില് നിന്നുളള വിദഗ്ധ സംഘവും പരിശോധനകള്ക്കുണ്ട്. മുന്നൂരിന് പരിസരത്തെ വവ്വാലുകളെയാണ് വലവിരിച്ച് പിടിച്ച് നിരീക്ഷിക്കുക. രോഗം ബാധിച്ച് മരിച്ച 12കാരന്റെ സമ്ബര്ക്കപ്പട്ടികയില് നിലവില് 274 പേരുണ്ട്. ഇവരില് ഏഴ് പേര് കൂടി രോഗലക്ഷണങ്ങള് പ്രകടിപ്പിക്കുന്നുണ്ടെങ്കിലും ആശങ്ക വേണ്ടെന്ന് ആരോഗ്യ വകുപ്പ് അധികൃതര് അറിയിച്ചു. ഇതുവരെ പരിശോധിച്ച 68 പേര്ക്ക് രോഗബാധയില്ലെന്ന് വ്യക്തമായി. തുടര്ച്ചയായ മൂന്നാംദിവസവും പരിശോധന ഫലം നെഗറ്റീവായതോടെ നിപ ഭീതി അകലുകയാണെങ്കിലും ജില്ലയില് ജാഗ്രത തുടരുകയാണ്. ചാത്തമംഗലത്ത് വീടുകള് കേന്ദ്രീകരിച്ചുളള സര്വ്വേയില് ഇതുവരെ അസ്വാഭാവിക മരണം കണ്ടെത്താനായിട്ടില്ലെന്നതും ആശ്വാസമേകുന്നു. എങ്കിലും ചാത്തമംഗലത്തും സമീപ പ്രദേശങ്ങളിലും അതീവ ജാഗ്രത തുടരുകയാണ്.